کوئٹہ : چیف جسٹس عمر عطاء بندیال سپریم کورٹ کوئٹہ رجسٹری نا پوسکن تفنگوک آ ماڑی آ سرمس، چیف جسٹس ءِ داڑے سرمننگ آ جسٹس جمال خان مندوخیل بخیر کرے اوکان پد شرفمند آ مہمان تے پولیس نا چاق و چوبند دستہ گارڈ آف آنر پیش کرے۔ چیف جسٹس عمر عطاء بندیال و جسٹس جمال خان مندوخیل بلڈنگ نا چندی بشخ آتا ہم معائنہ ءِ کریر و کوئٹہ رجسٹری نا پوسکن آ ماڑی تیٹی سپریم کورٹ نا اِرا بنچ کیس آتا سماعت ءِ ہم کیرہ۔ بنچ نمبر 1 چیف جسٹس عمرعطاء بندیال و جسٹس محمد علی مظہر و بنچ نمبر 2 جسٹس یحییٰ خان آفریدی و جسٹس جمال خان مندوخیل آ تالان ءِ، داوخت آ چیف جسٹس آف پاکستان عمرعطاء بندیال پارے کہ اللہ تعالیٰ ننے سہی وڑاٹ انصاف کننگ نا توفیق عطاکے، آمین۔
(اے پی پی)
